Si tullist « Yir tikli », amsawal yeẓra leḥdaqa i yeḥdeq Muḥemmed awadem agejdan n tullist-agi, qbel ma ad t-yessufeɣ Ccix-is n ddin i t-yesɣaran di tesnawit i ubrid i ɣef i ditturebba. Ihi amsawal yeẓra am akken ẓran akk yiwudam n tullist leḥdaqa d ttrebga yelhan i ɣef i d-itturebba Muḥemmed. Amedya i deg i d-iban uḥeṣṣen agensay: « Muḥemmed d anelmad di tesnawit, aseggas wis sin. Di leqraya yeḥrec, di leḥdaqa kifkif, I waya yerna nneyya. Yekseb immedukal, yid-sen yetturar ddabex, ineddi tifextin di tegrest, yettruḥ yid-sen ɣer yilel deg unebdu, ur yelli wayen i t-ixuṣṣen ».